
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира: Подробен устройствен план – парцеларен план (ПУП – ПП) за трасе на нов кабел ниско напрежение за външно електрозахранване на „Автоработилница“, находяща се в поземлен имот с идентификатор 48489.26.727 по Кадастралната карта и кадастралните регистри на гр. Монтана, общ. Монтана попада в обхвата на т. 9.1 (Подробни устройствени планове, в т.ч. парцеларни планове за елементите на техническата инфраструктура извън границите на урбанизираните територии) на Приложение № 2 на Наредбата за ЕО и съгласно разпоредбата на чл. 2, ал. 2, т. 1 от нея подлежи на процедура за преценяване на необходимостта от извършване на екологична оценка (ЕО).
Съгласно чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), ПУП – ПП подлежи на оценка за съвместимост. 

Преценяването на необходимостта от извършване на ЕО и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

